“ผงซักฟอกสุขใจ” ความสะอาดคือสิ่งที่จำเป็น ผู้ว่าฯสุราษฎร์ฯ เน้นสุขภาพประชาชนต้องมาก่อน
นายวิชวุทย์ จินโต ผู้ว่าราชการจังหวัดสุราษฎร์ธานี เปิดจวนแจกถุงปันสุขส่งต่อความห่วงใยให้แก่ประชาชนกลุ่มเปราะบางและผู้ที่ได้รับผลกระทบจากสถานการณ์ในปัจจุบัน จำนวน 900 ถุง  โดยมีนายมนตรา พรมสินธุ ปลัดจังหวัดสุราษฎร์ธานี นายสุเชาว์ ทูโมสิก นายอำเภอพนม จิตอาสาพระราชทาน อาสาสมัคร เจ้าหน้าที่สำนักงานจังหวัดและหน่วยงานที่เกี่ยวข้อง ร่วมแจกจ่ายถุงปันสุขในครั้งนี้ โดยภายในถุงปันสุขประกอบด้วย เครื่องอุปโภคบริโภค ข้าวสาร อาหารแห้ง  อาหารสำเร็จรูป น้ำดื่ม บะหมี่กึ่งสำเร็จรูป เพื่อบรรเทาความเดือดร้อนแก่ประชาชนกลุ่มเปราะบาง  และผู้ที่ได้รับผลกระทบในสถานการณ์ในปัจจุบัน ทั้งนี้ยังมีถุงปันสุขของเด็กๆ ที่มากับผู้ปกครองด้วยเช่นกัน ผู้ว่าราชการจังหวัดสุราษฎร์ธานี กล่าวว่า สำหรับสัปดาห์นี้ผู้ที่รับถุงปันสุขจะได้รับผงซักฟอกขนาด 2,700 กรัม กลับบ้านเพื่อใช้ทำความสะอาด ขจัดสิ่งสกปรก เครื่องนุ่งห่มและฆ่าเชื้อโรคที่พบเจอในการดำเนินชีวิตประจำวัน อีกทั้งเป็นการเน้นย้ำให้ประชาชนรักษาความสะอาดเพิ่มขึ้น  เนื่องจากก่อนหน้าที่พบเจอกับสถานการณ์โควิด-19  ถือได้ว่าการทำความสะอาดเป็นสิ่งที่จำเป็นเพราะจะสามารถฆ่าเชื้อได้กว่า 90% กันเลยทีเดียว เพราะราษฎรคือ คนที่สำคัญ